Според статистическите данни на GTA износителите на MSG от Китай за Индонезия са се увеличили със 71 % между 2016 г. и 2019 г. — от 26 668 тона на 45 498 тона през 2019 г. През същия период цените на MSG от Китай за Индонезия са намалели с над 8 % — от 949 EUR/тон през 2016 г. на 874 EUR/тон през 2019 г.
 (161)
 Нарастващите нива на внос на ниски цени от Китай затрудняват все повече индонезийските производители да продават MSG на вътрешния си пазар и/или да покриват производствените си разходи чрез продажби на вътрешния пазар. По време на разследването това може да се наблюдава и на равнището на групата оказали съдействие индонезийски производители, които са продавали MSG в насипно състояние под себестойността, както е обяснено в съображение 139. Подобна ситуация засилва стимула на индонезийските производители да увеличават експортните си продажби за трети държави, включително за Съюза, за да покрият поне фиксираните производствени разходи.
 4.2.3. Привлекателност на пазара на Съюза и експортни цени за трети държави
 (162)
 Разследването установи, че индонезийският пазарен дял остава представителен през целия разглеждан период и той е [5—9] % през разследвания период в рамките на прегледа въпреки действащите антидъмпингови мерки. Това ясно показва привлекателността на пазара на Съюза за индонезийските производители на MSG.
 (163)
 Комисията проучи доколко е вероятно индонезийските производители износители да увеличат експортните си продажби за Съюза на дъмпингови цени, в случай че се допусне срокът на действие на мерките да изтече. Поради това, за да определи дали пазарът на Съюза е привлекателен по отношение на ценовите равнища, Комисията разгледа ценовите равнища на индонезийските производители износители за Съюза в сравнение с пазарите на други трети държави.
 (164)
 При липсата на съдействие от страна на индонезийските производители износители сравнението на индонезийските експортни цени за Съюза с индонезийските експортни цени за други експортни пазари през разследвания период в рамките на прегледа се основаваше на данни от GTA. Въз основа на това средната индонезийска експортна продажна цена франко борд (FOB) за Съюза беше малко по-висока (с 1,6 %) от общата средна индонезийска продажна цена на вноса за пазарите на други трети държави. Въпреки че цените за Съюза бяха само малко по-високи, постоянният и все още значителен пазарен дял на индонезийския износ в Съюза потвърждава, че ценовите равнища за Съюза са били привлекателни. Освен това, като се има предвид, че вписаните в GTA цени FOB не включват антидъмпинговите мита (които са в диапазона между 7,2 % и 28,4 % за индонезийските производители износители), ценовото равнище за Съюза очевидно би било привлекателно за индонезийските износители, в случай че срокът на действие на митата изтече, и би им позволило да увеличат своите експортни цени. При този сценарий пазарът на Съюза би генерирал по-доходоносно ценово равнище от пазарите на други трети държави и следователно би имало висок стимул за увеличаване на износа за Съюза.
 (165)
 Въз основа на значителния свръхкапацитет на индонезийските производители, ситуацията на вътрешния пазар в Индонезия и привлекателността на пазара на Съюза за индонезийските производители износители Комисията стигна до заключението, че има голяма вероятност изтичането